Държавен вестник, бр. 65, 2016 г., стр. 9

БРОЙ  65	
Д Ъ Р Ж А В Е Н  В Е С Т Н И К 	
СТР.  9  
Чл. 12. Органите на изпълнителната власт и 
кметът на общината осигуряват изпълнението 
на споразумението за интеграция съобразно 
законово определените им правомощия.
Чл. 13. (1) Международните и неправител­
ствените организации могат да подпомагат 
органите на местната власт и чужденците с 
предоставено убежище или международна за­
крила при прилагането на споразумението за 
интеграция съгласно съответните им мандати 
и възможности.
(2) Международните и неправителствените 
организации могат да влизат в партньорство 
с органите на местната власт за прилагането 
на споразумението за интеграция.
Чл. 14. (1) Национално представителните 
организации на работодателите и Национал­
ната занаятчийска камара могат да подпома­
гат органите на местната власт и чужденците 
с предоставено убежище или международна 
закрила при прилагането на споразумението 
за интеграция.
(2) Национално представителните организа­
ции на работодателите и Националната занаят­
чийска камара могат да влизат в партньорство 
с органите на местната власт за прилагането 
на споразумението за интеграция.
Г л а в а  ч е т в ъ р т а
ПРЕКРАТЯВАНЕ
Чл. 15. (1) Споразумението за интеграция 
се прекратява:
1. при смърт на чужденеца;
2. по взаимно съгласие между общината и 
чужденеца;
3. когато чужденецът е осъден с влязла в 
сила присъда, с която е наложено наказание 
лишаване от свобода;
4. при отнемане или прекратяване на пре­
доставената международна закрила с влязло 
в сила решение; 
5. при настъпване на обстоятелства, които 
водят до невъзможност за изпълнението на 
заложените в споразумението дейности;
6. при неизпълнение на дейности от споразу­
мението по вина на чужденеца или общината.
(2) В случаите по ал. 1, т. 1, 3, 4 и 5 спо­
разумението продължава да се изпълнява по 
отношение на останалите членове на семей­
ството на чужденеца по чл. 7, ал. 2.
Чл. 16. Споразумението за интеграция може 
да бъде прекратено едностранно от кмета на 
общината, когато чужденецът:
1. системно нарушава обществения ред;
2. не изпълнява задълженията по споразу­
мението и мерките, заложени в индивидуалния 
интеграционен план;
3. откаже да приеме предложената му под­
ходяща работа и/или включване в програми 
и мерки за заетост и обучение на възрастни.
Чл. 17. При промяна на адресната си ре­
гистрация по настоящ адрес чужденецът има 
право еднократно по своя инициатива да сключи 
ново споразумение с друга община за срок, не 
по-голям от оставащото време за изпълнение 
на първото споразумение.
Г л а в а  п е т а
ФИНАНСИРАНЕ НА ПОЛИТИКАТА ПО 
ИНТЕГРАЦИЯ
Чл. 18. (1) Източниците на финансиране на 
мерки и дейности за интеграция са:
1. Европейски фондове, като Фонд „Убежище, 
миграция и интеграция“, оперативни програми 
по Европейския социален фонд и Европейския 
фонд за регионално развитие, Кохезионният 
фонд, Фондът за европейско подпомагане на 
най-нуждаещите се лица и др.;
2. международни и чуждестранни финан­
сови инструменти като Норвежкия финансов 
механизъм и др.;
3. международни институции и организации;
4. национално финансиране.
(2) Мерките и дейностите за интеграция 
на чужденци, получили международна за­
крила след преместване или презаселване, се 
финансират по Фонд „Убежище, миграция и 
интеграция“. Средствата се предоставят целе­
во от Отговорния орган по фонда – дирекция 
„Международни проекти“ на Министерството 
на вътрешните работи, на базата на сключено 
споразумение с Националното сдружение на 
общините в Република България.
ДОПЪЛНИТЕЛНА РАЗПОРЕДБА
§ 1. (1) Чужденец с предоставено убежище 
или статут на бежанец има правата и задълже­
нията на български гражданин с изключение на:
1. правото да участва в избори за държавни 
и местни органи, в национални и местни ре­
ферендуми, както и да участва в създаването 
и да членува в политически партии;
2. да заема длъжности, за които със закон 
се изисква българско гражданство;
3. да бъде военнослужещ;
4. други ограничения, изрично предвидени 
със закон.
(2) Чужденец с предоставен хуманитарен 
статут има правата и задълженията на чуж­
денец с разрешено постоянно пребиваване в 
Република България.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Наредбата се приема на основание 
чл. 37а, ал. 2 от Закона за убежището и бе­
жанците.
§ 3. Чужденците с предоставено убежище или 
международна закрила в Република България 
след 1 януари 2014 г. могат да поискат сключ­
ване на споразумение за интеграция по реда 
на тази наредба, но не по-късно от три години 
след получаване на решението, с което се пре­
доставя убежище или международна закрила.
6751